open-index/open-wikipedia-markdown huggingface dataset:
Hasta

[thumb|Hasta et iacula generis [Medium Aevum|mediaevalis, recens reconstructa]]

 seu  () est telum missile, lignum teres ferrea cuspide praefixum, quo eminus pugnatur.

## Apud Romanos antiquos 
Apud Romanos hasta differt a pilo, quo legionarii utebantur; hasta vero auxiliarii. Differt a lancea, quae peregrina est; hasta vero Romana. Porro hastarum triplex est genus: unum breviores continet, quae manu emittuntur: alterum longiores gravioresque, quas et manu retinere, et jaculari etiam possent: tertium gravissimas, quae tormentis emittebantur.

## Notae 
* Membrum superius
* Tridens

## Nexus externi 
Categoria:Arma nociva
!
Receptorium serotonini 2A

**Receptorium 5-HT2A** est receptorium serotonini et familiae receptoriorum proteino G copulatorum (classis Gq/11) cum serotonino ligando endogeno. 5-HT est abbreviatura 5-hydroxy-tryptamini, quod est serotoninum.

In mammaliis receptoria 5-HT2A imprimis in neocortice, ibi in stratis variis (I, III, IV), reperiuntur.

Diversa hallucigena effectus suos cum mutationibus cognitionis et morum perceptionis per receptorium 5-HT2A exercent.

Medicamentum pimavanserinum agonista inversa et antagonista receptorii 5-HT2A est.

* Acidum lysergicum diaethylammides
* Neurotransmissor
* Synapsis chemica

## Notae 
S
Membrana synovialis

**Membrana synovialis** sive **stratum synoviale** sive **synovium** sensu stricto est tela superficei membranae internae ("intima"), quae liquorem synovialem secernit. Illa ex cellulis macrophagocyto (cellula typi A) similibus ac fibroblastis (cellulis typi B) constituta est. Quadrans cellularum sunt macrophagocytorum, dodrans fibroblastorum, posterioribus enim cellularum functio secretionis acidi hyaluronici ad articulationem lubricandam praestant. Macrophagocyti invicem leucocyti pars systematis immunitatis sunt. Nimirum morbis articuli causa vero relatio inter cellulas typi A et B graviter mutet cum incremento numeri macrophagocytorum. Praeterea fibroblasti transformationem patiantur, ut cellulis inflammatoriis cognoscantur, quo fiat, ut inflammatio chronica oriatur.

Subiacens tela subintima dicitur, cum vasis sanguineis tenuibus et lymphaceis.

## Anatomia synovii 
Stratum synoviale est pars interior bursae synovialis, breviter "intima" dicitur. Crassitudo eius est 20 µm - 40 µm. In strato synoviali ("intima") duo genera celluarum inveniuntur: macrophagocyti cellulae typi A notae, atque fibroblast cellulae typi B. Sub intimam vasa sanguinea tenuia locata sunt, per quae prius macrophagocyti foetales intrati sunt, aliquanto post monocyti sic intrant et tunc in strato synoviali in macrophagocytos transformari videntur. Fibroblasti forma specialis, *synoviocytus* enim, exstant.

### Cellulae strati synovialis 
Adhuc imprimis duo typi cellularum synovii significationem se adoptaverunt, *cellulae synoviales macrophagocytis similes* enim (typi A) ac *cellulae synoviales fibroblastis similes* (typi B). Nuper telocyti, grex cellularum novus, quoque in membranis synovialibus descripti sunt.

#### Macrophagocyti 
Macrophagocyti cellulae systematis immunitatis sunt leucocyti voraces. In membrana synoviali macrophagocyti iacentes navitastem enzymi claram enolasis 2 obstendunt. Antigena CD163 et CD68 adsunt, paucius CD14.

#### Fibroblasti 
Fibroblasti generant et acido hyaluronico et collageno secernentibus matrices extracellulares, quarum syntheses superfluentes abundantiam reticulorum endoplasmaticorum intra fibroblastos explicant. Sicuti proteina, ut proteoglycan 4 (lubricinum) ad articulum lubricandum, secernuntur.

## Membrana synovialis aegrota 
### Inflammatio 
Inflammationes synovii integritatem eius adoriuntur et etiam perpetuo aequilibrium interrumpere queant, quo fit ut non solum macrophagocyti fibroblastique vero etiam monocyti assultati in membrana synoviali discerni possunt. Nonnulli morbi rheumatologici cum functionibus membranae synovialis interagunt, utputa arthritis rheumatoidea. Macrophagocyti transformati enzymos cartilaginem ossaque destruentes superfabricant. 

* Arthritis rheumatoidea
* Articulus
* Cartilago
* Inflammatio

## Notae 
Categoria:Orthopaedia
Categoria:Rheumatologia
Abdilmelic

[thumb|Denarius Abdilmeligis, anno [699 signatus]]
**Abdilmelic** vel **Habdelmele** (Arabice: عبد الملك بن مروان‎ qui est *Abd al-Malik ibn Marwān*; vixit 646-705) fuit quintus calipha Omayadarum, et longe rexit inter annos 685 et 705. Maroan notus est ut primus qui leges et edicta in sermone Arabico publicavit, et primus calipha qui monetas cum verbis Islamicis signavit. 

Bella contra Romanos gessit. In Asia Iustinianum II vicit in proelio, et in Africa copiae Maroanis ceperunt primo Carthaginem (anno 695) et tandem Tingin (anno 700). Ita caliphatus ab Columnis ad Persiam adfuit. 

## Vide etiam
*Caliphatus Omayadarum

## Notae
Categoria:Omayadae
Categoria:Caliphae
Categoria:Nati 646
Categoria:Mortui 705
Chromosoma 13 (homo)

thumb|Structura chromosomatis 13 humani.
**Chromosoma 13** humanum est uno ex viginti tribus paribus in hominibus quibus de consuetudine horum chromosomatum duo exempla sunt. Numerus basium conexarum est 114&thinsp;127&thinsp;980 quod est 3.7 centesimae omnium. Plures morbi genetici e mutationibus chromosomatis 13 oriuntur. 

## Gena 
Inter alia in chromosomate humani 13 gena haec locata sunt: 
* HTR2A: receptorium 5-HT2A
* BRCA2: *breast cancer 2, early onset*: 13q32.32-32.4
* BRCA3: *encoding protein Breast cancer 3*

## Notae 
* Cancer mammae
* Serotoninum (HTR2A)

## Nexus externi 
* Chromosoma 13 et *Human Genome Project*: http://web.ornl.gov/sci/techresources/Human_Genome/posters/chromosome/chromo13.shtml

Categoria:Chromosomata humana
!
Petrus Wychmannus

[thumb|Domus canonici Petri Wychmanni Anderlaci, in qua sex menses anno [1521 habitavit Erasmus. Haec domus nunc facta est Museum Domus Erasmianae.]]
[thumb|Erasmus viator, [statua in domo Petri Wychmanni.]]

**Petrus Wychmannus**, erat vir litteratus et canonicus in capitulo insignis ecclesiae collegiatae Sancti Petri et Guidonis Anderlechtensi, natus est Bruxellis in quarta parte saeculi decimi quinti et mortuus est Anderlaci die 18 Ianuarii 1535. Sepultus est in ecclesia Anderlechtensi.

Praecipue notus est quia asylum dedit Erasmo viatori per sex menses in domo sua, quae nunc facta est Museum Domus Erasmianae. E qua domo, Erasmus viginti duas epistolas misit.

## Bibliographia 
* « Pierre Wichman, Wychmannus », in : *Biographie nationale de Belgique*, XXVII, 1938, col. 279-280.

## Notae 
## Nexus externi 
Categoria:Auctores Latini Renascentiae
Categoria:Erasmus
Categoria:Scriptores Belgicae
Categoria:Nati saeculo 15
Categoria:Mortui 1535
Monocytus

thumb|Monocytus.
[thumb|Monocyti se in [macrophagocytus|macrophagocytos convertere possunt.]]
**Monocytus** (Graece *μόνος* 'singulus' + *κύτος* 'cavitas') est inter leucocytorum cellulas maxima. Pars systematis immunitatis, monocyti se in macrophagocytos sive cellulas dendriticas convertere possunt. Munus monocytorum est structuras inimicas et alienas adoriri et destruere. Adhuc tres monocytorum classes notae sunt. Plerique monocytorum in liene conservantur.

* Cancer (morbus)
* Lien
* Lymphocytus
* Lymphoma

## Pinacotheca 
#### Monocyti 

Fasciculus:Monocyte.jpg|monocytus
Fasciculus:Monocytes, a type of white blood cell (Giemsa stained).jpg|duo leucocyti

#### Macrophagocyti 

Fasciculus:Macrophage.jpg|macrophagocytus
Fasciculus:S3-Alveolar Macrophages with Conidia in Liquid Medium.ogv|pelliculua: duo macrophagocyti activi conidia edens

#### Cellulae dendriticae 

Fasciculus:Dendritic cell.JPG|cellula dendritica
Fasciculus:Dendritic cells.jpg|cellulae dendriticae intra cutem
Fasciculus:S6-Dendritic Cells with Conidia in Collagen.ogv|pellicula: cellula dendritica conidia edens

## Notae 
Categoria:Cytologia
Categoria:Immunitatis systema
Andria (discretiva)

**Andria** potest esse:
* Andria, urbs Apuliae
* *Andria*, oppidum Lyciae apud Plinium, fortasse eadem ac Andriaca
* Andria (Phyrgia), oppidum Phrygiae magnae apud Plinium
* *Andria* (Ἀνδρία), hoc est "filia Andri insulae", fabula Menandri, hodie deperdita
** *Andria* (Terentius), fabula Terentii, a fabula Menandri expressa
** *Andria*, fabula Caecilii Statii, a fabula Menandri expressa, hodie deperdita
Lingua ignota

**Lingua ignota** idioma constructum quoddam insolitum est, quod sancta Hildegardis Bingensis ipsa saeculo XII excogitavit.
## Descriptio
Idioma in glossario Codici magno Rupertsbergensi annexo praesentatur; partes minores in Codice Vindobonensi nec non in Codice Parisiensi traduntur. Verborum thesaurus circa verba nongenta amplectitur ad vitam quotidianam et ad naturam spectantia. E quibus plura similia sunt lemmatibus linguarum Theodiscae, Latinae, Graecae, Hebraicae. Videntur verba nonnulla omnino excogitata esse. Fines verborum *-uz* et *-z* pullulant.

Syllabae longiores fiunt, soni sibilantes adduntur, verborum initia naturalia sunt. Tamen syllabae verba finientes ficticiae sunt, quarum causas Paulus Alphandéry doctus in Hildegardis physiologia fundatas esse assumpserit. Iacobi Grimm sententia de desinentiarum mirarum radicibus dialectalibus Theodiscis vix credibilis est. 

Abecedarium linguae istius inusitatum plerumque in litteris Latinis fulcitur. Extra versiculos hymnorum paucos Lingua ignota nusquam adhibita esse videtur. 
## Exempla 
Ecce alia verba: aieganz (angelus), zuuenz (sanctus), liuionz (salvator), jur (vir), peuearrez (patriarcha), korzinthio (propheta), falschin (vates), sonziz (apostolus), linschiol (martyr), zanziuer (confessor), vrizoil (virgo), jugiza (vidua), pangizo (paenitens), kulzphazur (attavus), phazur (avus), peueriz (pater), maiz (mater), hilzpeueriz (nutricus), nilzmaiz (noverca), scirizin (filius), hilzscifriz (privignus), limzkil (infans), zains (puer), zunzial (iuvenis), bischiniz (adolescens).

## Bibliographia 
* Alessandro Bausani: *Geheim- und Universalsprachen. Entwicklung und Typologie.* Stuttgardiae 1970, p. 76–78
*Ch. Descemet: "Un erbario del secolo XII ossia nomenclatura botanica ricavata dall'ignota lingua di santa Ildegarda A. D. 1100-1179"; excerptum operis *Memorie della Pontificia Accademia dei Nuovi Lincei*, vol. 1, Romae 1884
* F.W.E. Roth, *Die Lieder und die unbekannte Sprache der hl. Hildegardis*, Wiesbaden, 1880.
* Jeffrey T. Schnapp: ''Virgin's words : Hildegard of Bingen's Lingua Ignota and the Development of Imaginary Languages Ancient to Modern", apud: *Exemplaria*, III, 2, 1991, p. 267-298
* Sarah L. Higley: ''Hildegard of Bingen's Unknown Language: An Edition, Translation and Discussion'', 2007
Maroan I

[thumb|Denarius Abdilmeligis, anno [699 signatus]]
**Maroan I** vel **Maroanus I** (Arabice: مروان بن الحكم بن أبي العاص بن أمية‎ qui est ''Marwān ibn Al-Hakam ibn Abi al-'As ibn Umayya ibn Abd Shams''; vixit 623-685) fuit quartus calipha Omayadarum, et singulum annum rexit inter annos 684 et 685. 

## Vide etiam
*Caliphatus Omayadarum

## Notae
Categoria:Omayadae
Categoria:Caliphae
Categoria:Nati 623
Categoria:Mortui 685
Coluber

**Coluber** apud scriptores antiquos est vox poëtarum propria, et passim usurpatur de quocumque serpente. Saepe dicitur de serpentibus, quas crinium vice habere Medusa et Furiae, inferorum monstra, finguntur. Etiam potest esse:

* *Coluber*, genus serpentium familiae Colubridarum
Pyretus

[thumb|Pyretus prope [Ungheni]]
thumb|Tabula fluminis
**Pyretus** (Romanice ''*, Ucrainice ) est flumen 953 chiliometra longum in Europa orientali situm. Oritur in Carpate monte Ucrainae, fines format inter Ucrainam et Romaniam, Romaniam et Moldaviam, denique in Danubium effluit.

Alterum nomen antiquum eiusdem fluminis *Porata* esse videtur. Alia nomina sunt *Brutus*, *Poras*, *Hierasus'',

## Notae 
## Nexus externi 
Categoria:Flumina Moldaviae
Categoria:Flumina Romaniae
Categoria:Flumina Ucrainae
Categoria:Tributarii Danubii
Acidum hyaluronicum

thumb|Acidum hyaluronicum. Utroque versum moleculae acidi proximae hyaluronicum locum adiunctionis adeo catenas formantes inveniunt.
**Acidum hyaluronicum** (basis coniugata: hyaluronatum) sive **hyaluronanum** est catena disaccharinorum (ex monomeris acidi glucuronici (abbreviatura: GlcUA) et N-acetylglucosamini (abbreviatura: GlcNAc) ((-4GlcUAβ1-3GlcNAcβ1-)n) compositum) glycosaminoglycanum (polysaccharidum sine ramis) formans. Acidum hyaluronicum in tela connectiva, neuronibus et epithelio reperiuntur. In corpore acidum hyaluronicum per enzymum hyaluronidasis disiungitur.

## Structura chemica 
thumb|Acidum glucuronicum
Acidum hyaluronicum est polysaccharidum hydratum carbonii formulae empiricae C*m*(H2O)*n* cum duobus monomeribus acidi glucuronici et N-acetylglucosamini connectivis.

* Aqua
* Bursa synovialis
* Glucosum
* Matrix extracellularis

## Notae 
H
Patatae contusae

[thumb|[Ars coquinaria Germanica: Perna modo Francofurtensium, patatae contusae, caules ex aceto, mustarda: ferculum in popina Francofurtensi inlatum]]
**Patatae contusae** sunt paropsis e patatis confecta. Patatis iam elixatis, contusis, admisceri solent lac seu cramum, butyrum sive oleum, nonnumquam allium; inspergere licet sal, piper, herbas condimentarias concisas.

## Notae 
## Bibliographia 
[thumb|upright=2|Praeceptum saeculi XVIII: [Anna Glasse|Hannah Glasse, *The Art of Cookery Made Plain and Easy* (Londinii, 1747) p. 99]]
; Praecepta culinaria
* 1747 : 

; Commentationes
* Felicity Cloake, "What's the best mashed potato method?" in *The Guardian* (15 Martii 2010)
* Kristen Eppich, "The Best Mashed Potato Recipe In The World" in *Chatelaine* (8 Martii 2013)

Categoria:Pultes
Categoria:Solanum tuberosum
Categoria:Fercula ex holeribus
Psychosis affectiva bipolaris

**Psychosis affectiva bipolaris** sive **conturbatio bipolaris** est mentis morbus, perturbatio affectionis.  Autem, psychosis bipolaris est inordinatio cerebri quae inordinationes efficiunt mutationes inusitatas in animis, et energia, et gradibus agitationis et habilitate aerumnis fungentibus cotidianis. Morbo sunt quattuor genera.  Omnia implicant mutationes distinctas in habitu et energia et impigritate. Signa morbi huius sunt inter alia et oratio celeris, insomnia, et depressio animi, etiam elevatio eius (mania). etc.

## Notae 
* Depressio (psychiatria)
* Perturbatio affectionis mentis

## Nexus externi 
* Commentarius de psychosi ex situ webmd

Categoria:Morbi
Categoria:Psychopathia
Valerius Gulielmus Neubeck

[thumb|[Monumentum in honorem poetae et medici Neubeck, ad introitum in vivarium phasianorum Arnstadiense positum.]]
**Valerius Gulielmus Neubeck** (natus Arnstadii die 21 Ianuarii 1765, mortuus Wałbrzych in oppido Silesiae Inferioris die 20 Septembris 1850) fuit medicus poetaque Germanus. In districtu Silesiano circa oppidum Ścinawa medicus publicus creatus est anno 1822, titulum honoris consiliarii aulici (Theodisce *Hofrat*) nacturus.

## Vita
Filius Gulielmi Frederici Neubeck pharmocopolae aulici gymnasium illustrissimum Arnstadiense frequentavit. Anno autem 1783 Legnitium venit ad familiares infantibus carentes, ubi annos duos post implevit absolutorium scholasticum. Anno 1785 Gottingam, anno 1787 Ienam iit medicinae studendae caussa. Die 4 Octobris 1788 doctoratu ibi laureatus est; thesi titulus Latinus est hic: *De lavatione frigida, magno sanitatis praesidi*. Arnstadii brevissime operam dans revenit Legnitium et postea ad Ścinawa, quo in oppido muneribus officialibus medicinalibus fungi coepit.

## Opus magnum de fontibus salubribus
Ibidem opus suum magnum finivit, ministro et gravioni de Hoym dedicatum, quod praetitulatur *Die Gesundbrunnen. Ein Gedicht in vier Gesängen*. Poesis docens edita est cum dicto Pindarico de aqua omnium rerum optima (άριστον μεν το ύδωρ) Vratislaviae anno 1795 in domu editoria Ioannis Korn senioris.

Carmen primum de origine fontium medicantium agitur, carmen alterum fontes tales in Germania laudat atque enumerat, carmen tertium praecepta de aquis bene adhibendis dat, carmen autem quartum generatim de vita sana agenda docet. In gymnasii classi novissima anno 1785 opusculum *Die Zerstörung der Erde nach dem Gericht* subconrectori amico Franke dedicaverat et prelo mandaverat, quod anno 1792 operis alterius *(Gedichte)* volumen primum sequebatur. Ambo opera autem peregrinis ignota manserunt. Idem molimento eius maximo contigisset, nisi Augustus Gulielmus de Schlegel anno 1797 opus *Die Gesundbrunnen* tamquam sui generis librum unicum Theodisce scriptum uberrime extulisset. Itaque editio bella anno 1798 Lipsiae in lucem prolata est, editio autem altera aucta et emendata anno 1809. Neubeck *Georgica* Vergilii in metro hexametri et in argumentis variis exemplo sibi prehenderat. 

Laboribus sanatoriis obrutus opera alia post annum 1795  pangere non iam potuit. Tractationes autem professionales nonnullas utique et volubiliter scripsit e.g. in periodico "Journal für praktische Heilkunde" (Hufeland). Oculorum potentia magis magisque orbatus anno 1823 officia publica linquere debuit. Anno 1834 incendium magnum fortunas suas (cum multis libris) destruxit. Inde apud generum Rau in Wałbrzych habitavit.

## Notae
## Bibliographia 
* 

Categoria:Poetae Germaniae
Categoria:Arnstadium
Categoria:Medici Germaniae
Isabella Huppert

**Isabella Magdalena Huppert** (nata Lutetiae die 16 Martii 1953) est histrio Francica quae in pelliculis, theatris, televisione agit. Eius maritus est Ronaldus Alexander.

## Vita
Huppert anno 1971 cursum honorum histrionicorum incohabatur et usque hodie plus quam 99 inceptis artificiosis gloriatur. Palmam internationalem tulit tamquam actrix optima Canois et Venetiis. Saepissime (quater et decies) proposita est ut Praemium nationale Caesaris reciperet, quod semel ei contigit. 

Pelliculae notissimae in quibus partes egit sunt *Madame Bovary* (1991), *La pianiste* (2001), *Huit femmes* (2002), *Amour* (2012), *Elle* (2016), ''L'avenir* (2016).

## Nexus externi
*Informationes apud *IMDb*
*Informationes apud *allmovie*
*Informationes apud *filmsdefrance'' 
*Colloquium percontativum de partibus femineis actis

Categoria:Actores Franciae
Categoria:Mulieres
De providentia

***De Providentia*** dialogorum a Seneca scriptorum est primus liber, in quo disputatur de providentia, quae, iuxta Stoicorum doctrinam, vicissitudines humanas moderatur. Contradictio est: cur fatum videtur honorare improbos homines et punire bonos? Seneca adfirmat: contradictio non est sed providentia ipsa quae experitur virtutem bonorum. Stoicus sapiens hoc intellegit et absolute accipit.

## Voces 
"Ignis aurum probat, miseria fortes viros."

"Bonum virum in deliciis non habet, experitur indurat, sibi illum parat."

"'Quare multa bonis viris aduersa eueniunt?' Nihil accidere bono viro mali potest: non miscentur contraria. Quemadmodum tot amnes, tantum superne deiectorum imbrium, tanta medicatorum vis fontium non mutant saporem maris, ne remittunt quidem, ita adversarum impetus rerum viri fortis non vertit animum: manet in statu et quidquid evenit in suum colorem trahit; est enim omnibus externis potentior."

Lucius Annaeus Seneca minor

## Nexus externi 
* Opera Senecae
* De providentia in The latin library (Latine)
* Seneca, , in Internet Archive

Categoria:Litterae
Categoria:Libri
Categoria:Lucius Annaeus Seneca
Categoria:Philosophia
Ad Paulinum de brevitate vitae

***Ad Paulinum de brevitate vitae*** est decimus Senecae minoris, summi viri philosophique, dialogus. Hic disputatur de temporis quaestione eiusque fugacitate. Vita nobis videtur esse brevis, quia eius naturam ignoramus, sed eam dissipamus multis inanibus affectionibus et sine de hoc plaena scientia.

Philosophus de gravi otii argumento interest, et id circumscribit ut intervallum ab publicis ac iudiciariis negotiis, ad intellectualem ac introspectionis itinere incipienda.

## Sententiae 
* "Inde illa maximi medicorum exclamatio est, vitam breves esse, longam artem." (1.1)  
* "Quid de rerum naturā querimur? Illa sebenigne gessit: vita, si uti scias, longa est." (1,2)
* "Hoc vero spatium quod, quamvis naturā currit, radio dilatat, cito vos effugiat necesse est." (2,6)
* "In primis autem et illos numero quinulli rei nisi vino ac libidini vacant; nullienim turpius occupati sunt." (3,7)
* "Quodsi posset quemadmodumpraeteritorum annorum cuiusque numerusproponi, sic futurorum, quomodo illi quipaucos viderent superesse trepidarent,quomodo illis parcerent! " (4,8)

* Lucius Annaeus Seneca minor

## Nexus externi 
* Opera Senecae
* De brevitate vitae, in The latin library 
* Seneca, , in Internet Archive

Categoria:Litterae Latinae aetatis Imperii
Categoria:Philosophia
Categoria:Lucius Annaeus Seneca
Categoria:Dialogi
Categoria:Scripta saeculo 1
Categoria:Italiae scripta
Vivarium phasianorum Arnstadiense

thumb|Introitus in phasianotropheum.
**Vivarium phasianorum Arnstadiense** (Theodisce *Tierpark Fasanerie Arnstadt*) est quoddam damarium pusillum Arnstadii in Germania situm. Cui institutioni praeest dominus Maik Wedemann.

## Descriptio
Id therotropheum invenitur in amoenis plagis meridianis in Arnstadii margine. Magnitudo 2,5 hecatometrorum quadratorum est et species bestiarum L circiter sartae et tectae conservantur, quae praesertim vernaculae sunt. Haud procul in monte inveniuntur ruinae pristini Monasterii Sanctae Walpurgis et, ad introitum, monumentum in honorem poetae Valerii Gulielmi Neubeck erectum.

## Historia et incepta recentiora
Damarium anno 1956 apertum est, cuius in area pratum spectaculis edendis et infantium lusorius campus includuntur. Annis elapsis partim renovationes fecerunt, quae mox in regionem circumiectam extensae sunt. Visitatorum numerus annis novissimis auctus est.

## Animalia
Inter species bestiarum in damario degentium mentionem habeant: dama dama, ovis orientalis musimon, sus scrofa domesticus ventris pendentis, capra aegagrus hircus, ovis aries, asinus, lama glama, eculeus, cavia porcellus, cuniculus, lemuridae. In caveis multae aves et aves rapaces admirari possunt, sed etiam phasiani, aves domesticae et bubo Europaeus vita periclitans.

## Eventa regularia
In therotrophio multa festa et spectacula specialia dantur. Ita mense Iulio festum maximum phasianorum fit, ubi fabulatores, neurospasta, scurrae infantes adultosque laetificent. Tempore paschali infantes invitantur ut ova colorata in vivario abscondita inquirant reperiantque. Discipulis classes virides, quae dicuntur, offeruntur ubi res ad naturam, ad plantas, ad bestias pertinentes in praxi exerceant. De talibus eruditionis rebus autem curam agit societas "Tierparkverein Arnstadt e.V.", quam anno 2005 condiderunt.

## Notae
## Nexus externi
*Situs interretialis vivarii proprius.

Categoria:Arnstadium
Arnstadium
Tachycardia

thumb|Tachycardia.
**Tachycardia** (ICD-10: I47) est actio cordis celeris, in homines supra 15 annos natos cum frequentia plus quam centies in minuta, quod est intervallum inter contractiones breve esse. In medicina secundum tachycardiae originem principalem *tachycardia supraventricularis* ab * tachycardia ventriculari* separatur.

De consuetudine corporis exercitationibus actio cordis et pulsus celeriores videntur. 

Aliae causae sine cordis morbo possunt esse anxietas, timor, dolor, hyperkaliaemia, hypokaliaemia, hypomagnesiaemia, hypocalcaemia, hyperthyreoidismus, caffeinum, cocainum, ethanolum (alcohol), quadam medicamenta ut beta agonistae, theophyllinum, antiarrhythmica, thyroxinum. Nonnumquam perturbationes cordis sive morbi tachycardiam perficere possunt velut organorum aliorum ut glandula thyreoideae.

Praeterea etiam morbi cardiovasculares cum tachycardia nexi sunt.

## Definitio 
In adultibus tachycardia consideratur, si frequentia cordis supra 100/min sit, quamquam in infantibus usque ad annum valores altiores definiti sunt. Tachycardiae machinationes principales sunt *tachycardia automatica*, *actio stimulata*, velut *introitus recurrens*.

Valores infantium sunt: 
* 1–2 dies nait: tachycardia si frequentia >159/min sit,
* 3–6 dies nati: tachycardia >166/min sit,
* 1–3 hebdomades nati: tachycardia >182/min sit,
* 1–2 menses nati: tachycardia >179/min sit,
* 3–5 menses nati: tachycardia >186/min sit,
* 6–11 menses nati: tachycardia >169/min sit,
* 1–2 annos nati: tachycardia >151/min sit,
* 3–4 annos nati: tachycardia >137/min sit,
* 5–7 annos nati: tachycardia >133/min sit,
* 8–11 annos nati: tachycardia >130/min sit,
* 12–15 annos nati: tachycardia >119/min sit, denique 
* >15 natos anni – adulti: tachycardia >100/min sit.

## Etymologia 
Tachycardia a verbis Graecis *ταχύς* 'citus' et *καρδία* 'cor' derivatur.

## Notae 
## Bibliographia 
* 
* 

* Alcohol
* Electrocardiogramma
* Infarctus cordis
* Systema nervosum autonomicum

## Nexus externi 
* Quod est tachycardia? 

Categoria:Indicia morbi
Categoria:Cardiologia
Dies internationalis diversitatis biologicae

[thumb|[Vexillum Consociationis Nationum.]]
**Dies internationalis diversitatis biologicae** est dies intern gentes quotannis celebrata die 22 Maii, a Consociatone Nationum anno 1993 decreta ad promovendam protectionem diversitatis biologicae, protectionem naturae, et securitatem cibaria contra destructionem naturae sicut desilvatio et mutatio climatica.   

Origo diei est dies 29 Decembris, quando Conventio de Diversitate Biologica in potestatem fuit. Etiam die 22 Maii mutata est ab anno 2000.  

Sententia: 
* anno 2018 fuit, "celebrare viginti quinque annos de actione pro diversitate naturae";
* anno 2019, "nostra diversitas biologica, nostra alimenta, nostre salus";
* anno 2020 "Nostra solutio est in natura";
* anno 2021 "Sumus pars solutionis";
* anno 2022 "Futura durabilem pro omnibus creandum";
* anno 2023 "E consensu ad actionem, diversitatem biologicae constituendum" ;
* anno 2024 "Pars programmatis este";
* anno 2025 est "Harmonia cum natura et progressus durabilis".

*Dies circumiectalis mundi

## Nexus externi 
*Situs publicus (Anglice)
*Situs publicus (Francogallice)
*Situs publicus (Hispanice)

Categoria:Constituta 1993
Categoria:Diversitas biologica
Categoria:Oecologia
Categoria:Ritus Maii
Praesul

**Praesul**, **praesultor**, **praesultator** (*prae* + *salio*) generatim qui in sacris choream ducit, et ante alios salit. Cicero in libro *De divinatione* commemorat praesulem, servum, qui, dum virgis in circo caederetur, furcam in collo ferens, ad verberum ictus, si modo posset, evitandos identidem saltabat. *Praesul* etiam potest esse:

* Princeps Saliorum, qui ancilia per urbem gestantes salire solebant
* Universim, qui alicui rei praeest, praeses
* Minus proprie, episcopus Christianus, sive antistes sacrorum

## Notae
Adam Weishaupt

**Ioannes Adam Weishaupt** (natus die 6 Februarii 1748 Ingolstadii, mortuus die 18 Novembris 1830 Gotae) iuris peritus et philosophus Germanus fuit. ordinem Illuminatorum condidit. 

## Vita
Optime eruditus est ab Iesuitis, quorum disciplinae doctrinaeque postea ei maximo odio fuerunt. Iuri utrique studuit et annis inter 1775 et 1785 professor iuris civilis ac canonici in Alma Matre Ingolstadiensi fuit. Kalendis Maiis 1776 ordinem rebus perfectis reddendis (Theodisce: *Orden der Perfectibilität*) fundavit, qui mox nomen volubilius *Illuminatorum ordinis* recipit.

Quamvis Illuminati saepe cum francomurariis conversari viderentur, neque Weishaupt neque asseclae primi Latomismum colebant in artis Illuminatorum circulis mansuri. Weishaupt usus est muneribus suis universitariis, ut praeconia faceret pro notionibus universalibus et illuminantibus rationalismi fortissimi. 

Sodalitate in Bavaria interdicta Gotam petivit, ubi legationum consiliarius factus est.

In philosophia realismum idealem fovebat et notionibus Ioannis Lockii et Leibnitii annuit. Opponebatur autem doctrinis Immanuelis Kant. Credidit animam esse sine materia, materiam cogitare non posse, sed esse aggregatum particularum minimarum. Istae essent in imaginem sentitam, quam fortitudines haud materiales provocarent.

## Opera selecta
### De philosophia
* (1775) *De Lapsu Academiarum Commentatio Politica*.
* (1786) *Über die Schrecken des Todes&nbsp;– eine philosophische Rede*. 
* (1786) *Über Materialismus und Idealismus*. Torino
* (1788) *Geschichte der Vervollkommnung des menschlichen Geschlechts*.
* (1788) *Über die Gründe und Gewißheit der Menschlichen Erkenntniß*.
* (1788) *Über die Kantischen Anschauungen und Erscheinungen*.
* (1788) *Zweifel über die Kantischen Begriffe von Zeit und Raum*.
* (1793) *Über Wahrheit und sittliche Vollkommenheit*.
* (1794) *Über die Lehre von den Gründen und Ursachen aller Dinge*.
* (1794) *Über die Selbsterkenntnis, ihre Hindernisse und Vorteile*.
* (1797) *Über die Zwecke oder Finalursachen*.
* (1802) *Über die Hindernisse der baierischen Industrie und Bevölkerung*.
* (1804) *Die Leuchte des Diogenes*.
* (1817) *Über die Staats-Ausgaben und Auflagen*. Google Books
* (1818) *Über das Besteuerungs-System*.
### De Illuminatorum ordine
*(1786) *Apologie der Illuminaten*, ISBN|978-3-7448-1853-7.
*(1786) *Vollständige Geschichte der Verfolgung der Illuminaten in Bayern*.
*(1786) *Schilderung der Illuminaten*.
*(1787) *Einleitung zu meiner Apologie*.
*(1787) *Einige Originalschriften des Illuminatenordens*...
*(1787) *Nachtrage von weitern Originalschriften*... 
*(1787) *Kurze Rechtfertigung meiner Absichten*.
*(1787) *Nachtrag zur Rechtfertigung meiner Absichten*.
*(1787) *Apologie des Mißvergnügens und des Übels*.
*(1787) *Das Verbesserte System der Illuminaten*.
*(1788) *Der ächte Illuminat, oder die wahren, unverbesserten Rituale der Illuminaten*.
*(1795) *Pythagoras, oder Betrachtungen über die geheime Welt- und Regierungs-Kunst*.
## Externi nexus
*Biographia maxima apud ADB
*Vicifons de Weishaupt
Laminariales

**Laminariales** sunt ordo algarum classis Phaeophycearum, cui sunt septem familiae. In "silvis" summersis aquarum litoralium crescunt.

## Pinacotheca 

Diver_in_kelp_forest.jpg|Urinator in silva laminarialium natat.
Alaria esculenta Crouan.jpg|*Alaria esculenta*
Chorda filum Crouan.jpg|*Chorda filum*
Laminaria hyperborea - Köhler–s Medizinal-Pflanzen-214.jpg|*Laminaria hyperborea*

## Notae 
## Nexus externi 
Categoria:Organismi aquatici
Categoria:Protista
Ioannes Spahn

**Ioannes Georgius** (Germanice: *Jens Georg*) **Spahn** (natus die 16 Maii 1980 Aahusii argentarius et rerum politicarum peritus Germanicus factionis Christianae Democraticae est.

## Cursus honorum 
Spahn ab anno 1995 sodalis Unionis Iuvenilis et ab anno 1997 factionis CDU, anno 1997 primo legatus ad Dietae Foederalis electus est et ad hunc diem manet. Die 14 Martii 2018 Administer Foederalis Salutis Publicae in consilio ministrorum Angelae Merkel nominatus est.

## Nexus externi 
* Pagina personalis
* Curriculum vitae in pagina interretiali Dietae Foederalis Germaniae

Categoria:Administri Foederales Salutis Publicae
Categoria:Legati Diaetae foederalis Germaniae
Semita artium (Kleinbreitenbach)

**Semita artium** (Theodisce: *Kunstwanderweg Kleinbreitenbach*) invenitur ad Kleinbreitenbach, tribum urbis Plaviae meridianum, in Circulo Ilm in Germania.
## Descriptio
Semita artificiorum ex eventis quotannis celebratis nata est, quae anno 2006 prima vice contigerunt sub titulo "Kleine Welt - große Welt" (Latine: *Mundi parvi - mundi magni*) Res omnes diligenter moderatur disponitquet Academia popularis Arnstadii Ilmenaviaeque. Ex anno 1997 quinque aut sex  artifices nationum diversarum cursus habuerunt cum academiae popularis discipulis adultis adulescentibusque. Saepe artifices e regionibus in Thuringiam fraternis oriuntur, velut e Picardia, Essexia, Polonia Minore. Tamen exsistunt inter sculptores pictores fictores etiam cives aliunde degentes, ut Dacoromani, Bulgari, Slovaci, Aegypti, Dani, Austriaci, Itali, Ugandenses, Serbi, Algerienses.

## Intentio 
Artificia in situ manent et monstrantur seu circa Ecclesiam defensoriam Romanicam seu in sepulcreto seu in area ante delubrum seu medio in vico seu praeter semitam ipsam chiliometrorum duorum.  Itaque constanter via artium crescit, cui iam plus quam L res additae sunt. Artificia materiis diversis sunt: lapide, ligno, concreto, metallico.
## Externi nexus
*De territorio arti dedicato et artificiis ibi dispersis
Otto Knöpfer

in Circulo Ilm]]
]] 
**Otto Knöpfer** (natus die 13 Martii 1911 Arnstadii, mortuus die 22 Maii 1993 Erfordiae) pictor Germanus fuit.
## Artificis vita
Post annos scholasticos priores tiro apud pictorem decorationum factus est. Iuvenis iam circumiectorum pulchritudinem haud neglexerat. Annis inter 1931 et 1935 scholam artium Erfordiensem frequentavit, anno autem 1938 Berolinum iit in academiam. Anno 1936 expositio prima habita est in Castello Molsdorf. Imaginum argumenta saepissime in pulchris plagis Thuringiensibus invenit regionem circa Burgos Drei Gleichen aliis locis anteponens. Itinera studiorum varia (in Unionem Sovieticam, in Dacoromaniam) scientias technicamque amplificabant, attamen praevalebant semper opera sive de natura mortua sive de locis amoenis. 

Annis 1960 mundus operiarorum instimulavit ad novi generis artificia. Anno 1947 Sectionem de muris ornandis in Schola de artibus adhibitis Erfordiensi ducere coepit. Ex anno 1955 laborantes in rerum chemicarum fabrica "VEB Chemieanlagenbau Erfurt-Rudisleben" picturam docebat. In eius discipulis fuit medicus Bernardus Hartung.

## Honores praemiaque
*1962: Johannes-R.-Becher-Medaille in Bronze
*1966: Kulturpreis der Stadt Erfurt
*1971: Verdienstmedaille der DDR 
*1976: Vaterländischer Verdienstorden in Bronze 
*1982: Hans-Grundig-Medaille
*1983: Johannes-R.-Becher-Medaille in Gold
*1985: Vaterländischer Verdienstorden in Silber 
## Musea ubi eius opera 
*Arnstadii: Palatium novum 
*Palatium urbanum (Ysenacum): Museum Thuringiense
*Erfordiae: Museum Anger
*Gotae: Castellum Friedenstein
*Hohenfelden: Thüringer Freilichtmuseum
*Ienae: Museum urbanum Göhre
*Mulhusae: Museum ad Lindenbühl
*Erfordiae: Castellum Molsdorf 
*Vimariae: Museum in castello

## Bibliographia 
*Peter Arlt: *Wanderung in der Dreigleichenlandschaft mit Otto Knöpfer*, Kunstverlag, Gotae, editio tertia, 2006. ISBN 3-931182-30-4
*Rüdiger Helmboldt: *Otto Knöpfer – die frühen Jahre in Holzhausen*, apud: Zeitschrift "Stadt und Geschichte Erfurt", Erfordiae, mense Augusto 2006.
**Otto Knöpfer, ein Thüringer Maler,* Begleitbuch zur Ausstellung "Otto Knöpfer - Gemälde, Aquarelle, Zeichnungen", Kunsthaus Apolda Avantgarde, 2.3.97 – 20.4.97, edidit Circulus Weimarer Land, Erfordiae 1997
**Kunstraum Thüringen, Aspekte der Malerei und Grafik im 20. Jahrhundert,* Katalog, ediderunt Jürgen Winter et Rolf Luhn, Glaux Verlag, Ienae 1999, ISBN 3-931743-27-6

## Nexus externi 
* Amicorum Ottonis Knöpfer sodalitas
Acra (discretiva)

**Acra** potest esse:
* Acra (-orum; Graece τὰ ἄκρα), extrema terrae partes, cacumen, promunturium, etc.
* Acra Iapygia, promunturium Magnae Graeciae
* Acra Leuce, urbs Hispaniae Tarraconensis
* Acrium, sive Acra, urbs Brutii
Clarks Summit

thumb|Biblioteca Communitatis
**Clarks Summit** est oppidum in Lackawanna Comitatu prope Scrantoniam Pennsilvaniae.

William Clark erat primus incola Europaeus terrarum nunc (licet latine Clerici Summum nomine) Clarks Summit (nomine Anglice). Clericus in Revolutione Americana pugnaverat et ob officium eius in bello datus est terram in Pennsylvania ab Congressu Civitatum Foederatae Americae.
Cum Clericus advenit ad colles et silvas vacuas, illa terra erat in contentione inter Pennsilvaniam et Connecticutam, itaque Luzerne Comitatus promissum terrae reiecit. Hic tamen cupivit terram et tandem emit illam ut teneret villam, quam statuebat. Deinde, Claericus cum filiis et venatoribus multis (feminae venerunt postmodo) residerunt in quo nunc appellatur Clerici Ager (Clarks Green nomine Anglice). 

Postmodo Clericus movuit ad collem, qui fert eius nomen hodie, Clerici Summum.
Post centum annos, multa oppida parva panderunt circum Clerici Summum, includens Vaeverliam, Chinchillam, Daltonem, Glenburno, Scottum, Fleetvillam, et multa cetera oppida rustica in Aebbacollia (Abington nomine Anglice). Propter tramine et vias currentes per hoc oppidum, Clerici Summum erat portus pro ceteris oppidis rusticis. Hodie, Clerici Summum et certera sunt plena villarum emptarum aut aedificatarum ab divitibus in Lackawanna aut ultra. Multae tabernae pretiosae sunt hic quoque. Hoc tempore, quinque mille cives habitant hic et oppidum est terminus intercivitatis viae, I-81.

## Notae 
## Nexus externus
* Situs publicus 
* Ephemeris communitatis Clark Summit

Categoria:Urbes Pennsilvaniae
Svenja Schulze

**Svenja Schulze** (nata die 29 Septembris 1968 Dusseldorpii) rerum politicarum perita Germanica factionis Socialis Democraticae est.

## Eruditio et munus 
Anno 1988 Schulze testimonium maturitatis accepit, deinde apud Universitatem Ruranam Bauci litteris Germanicis et rebus politicis studebat atque 1996 titulum magistrae artium accepit. Deinde pro societatibus commercialibus Praeco mercatoria operam dedit.

## Vita politica 
Anno 1986 ad factionem SPD accessit, annis 1997 - 2000 et 2004 - 2018 legata ad senatum terrae Rhenaniae Septentrionalis-Vestfaliae fuit. Die 14 Martii 2018 ministra foederalis oecologiae in consilio ministrorum Angelae Merkel nominata est. Successit Barbarae Hendricks factionis eiusdem.

## Notae 
## Nexus externi 
* Pagina personalis
* Curriculum vitae apud senatus terrae Rhenaniae Septentrionalis-Vestfaliae

Categoria:Alumni Universitatis Ruranae
Categoria:Administri Foederales Oecologiae
Categoria:Administri Foederales Germaniae
Noctua

**Noctua** in lingua Latina nocturna avis *Athene noctua* est.

Deinde **Noctua** potest esse:
**Noctua*, genus nocturnarum volantium tinearum ordinis Lepidoptera
*Obsoleta constellatio ad caudam constellationis Hydrae
Berosus

**Berosus** vel **Berossos** (floruit prima parte tertii saeculi a.C.n.) fuit sacerdos dei Babyloniaci Beli sive Marduk et astrologus et rerum gestarum scriptor. Nam *Babyloniaca* sive etiam *Chaldaica*  tribus libris digesta et regi Antiocho Soteri dedicata composuit quibus historiam Babyloniorum a mundo creato usque ad Alexandrum Magnum ex veteribus fontibus cuneiformibus signis exaratis et in templis servatis Graece explicabat. Diluvium orbem terrarum mergens describebat et reges antediluvianos a regibus post diluvium regnantibus discernebat. Scholam astrologicam quoque in insula Co instituit ubi scientiam veterum Chaldaeorum orbi Graeco tradebat : ita unus e doctis hominibus fuit qui tempore successorum Alexandri Magni veteres traditiones orientales cum hellenismo conciliaverunt
## De rebus a quibusdam dubitatis
Nonnulli homines docti mirabantur si quidem  idem homo fuerit et sacerdos in Babylonia in Seleucidarum regno et astrologiae magister in insula quae tum a Ptolomaeis possidebatur. At fontes antiqui numquam duos Berosos discernunt. Quin etiam si unus fuit Berosus dubitant utrum res ad physicam pertinentes et a Vitruvio, Seneca, Plinio traditae ex opusculo seorsum edito ductae sint an pars quaedam *Babyloniacorum* fuerint.
## De Beroso supposito
Anno 1498 opusculum Latine scriptum et inter alios auctores positum sub nomine Berosi in lucem typographicam prodiit atque mox locupleti commentario ab inventore novi manuscripti  Annio Viterbensi, ordinis praedicatorum, theologiae professore, instruebatur atque iterum atque iterum reeditus multos et doctos homines decepit donec falsarii ludicrum fuisse detegeretur. Hodie pseudo-Beroso tribuitur id est Beroso supposito.

## Fontes
*Flavius Iosephus, libro primo *Contra Apionem* 129-160.
** libro decimo *Antiquitatum Iudaicarum* 20 et 219-226.
*Plinius Maior libro septimo *Naturalis Historiae* 123.
*Seneca, libro tertio *Quaestionum Naturalium* 29.
*Vitruvius, libro nono *de Architectura* 2.1, 6.2, 8.1.

## Si vis plura legere
*S. Burstein, *The Babyloniaka of Berossus*, 1978
*Amelia Kuhrt  et Susanna Sherwin-White, *Hellenism in the East. The interaction of Greek and non-Greek civilizations from Syria to central Asia after Alexander*, Londini, 1987 Recensio critica Vide in primis pp 32-56 : 'Berossus' Babyloniaka and Seleucid Rule in Babylonia' (Amelia Kuhrt).
*Paulus Schnabel, *Berossos und die babylonisch-hellenistische Literatur*, Geuthner, 1923
** ''Die babylonische Chronologie in Berossos' Babyloniaka*, Berolini, Peiser, 1908.
*G. Verbrugghe,  *Berossos and Manetho, introduced and translated : native traditions in ancient Mesopotamia and Egypt'', The University of Michigan Press, 1996 Apud Guglum librorum

## Notae 
Categoria:Babylonii
Categoria:Auctores Graeci antiqui
Categoria:Astrologia
Categoria:Sacerdotes
Anja Karliczek

**Anja Maria-Antonia Karliczek** (nata die 29 Aprilis 1971 Casis Ibbonis nomine *Anja Maria-Antonia Kerssen*) mercatrix et rerum politicarum perita Germanica factionis Christianae Democraticae est.

## Iuventus et munus 
Familia eius iam ab anno 1902 Deversorium "*Teutoburger Wald*" (Saltus Teutoburgiensis") regit. Kerrsen anno 1990 testimonium maturitatis accepit et apud "Deutsche Bank" tirocinium argentariae absolvit. Ab anno 2003 in deversorio familiae operam dedit atque eodem tempore apud Universitatem Hagensisem oeconomiae studebat atque 2008 diploma accepit.

## Vita politica 
Karliczek anno 1998 ad factionem CDU accessit. Annis 2004 - 2014 consiliaria oppidi Tecklenburg erat. Anno 2013 primolegata ad Dietam Foederalem Germaniae electa est atque etiam 2017 mandatum cepit. Die 14 Martii 2018 Administra Foederalis Eruditionis et Scientiae in consilio ministrorum quarto Angelae Merkel nominata est. Hunc in magistratum Ioannae Wankae successit.

## Vita privata 
Karliczek anno 1995 Gubernatori aeroplani Lothario Karliczek nupsit. Tres liberos habent.

## Nexus externi 
* Curriculum vitae apud situm Dietae Foederalis Germaniae
* Pagina personalis

## Notae 
Categoria:Administri Foederales Eruditionis et Scientiae
Categoria:Legati Diaetae foederalis Germaniae
Rubus fruticosus

***Rubus fruticosus*** (binomen a Carolo Linnaeo anno 1753 statutum) est planta fructifera in Europa sponte crescens. Spinis se protegit.

## Notae 
## Bibliographia 
; Fontes antiquiores
* 

; Eruditio recentior
* Kim E. Hummer, "Rubus Pharmacology: Antiquity to the Present" in *HortScience* vol. 45 (2010) pp. 1587-1591
* Kim E. Hummer, Jules Janick, "Rubus Iconography: Antiquity to the Renaissance" in *Acta horticulturae* vol. 79 (2007) pp. 89-105

; De nominibus
* V. Bertoldi, ""Preellenico" batós, mantía "cespuglio, rovo" e "preromano" *matta, *mantia "cespuglio, rovo"" in *Glotta* vol. 21 (1932/1933) pp. 258-267

## Nexus externi 
Categoria:Species plantarum
Categoria:Taxa Linnaei
Categoria:Taxa 1753
Categoria:Fruges Europae
Categoria:Fructus
Categoria:Pabulata Europae
Categoria:Plantae medicinales
Categoria:Rubus
Categoria:Res naturales hominibus infestae
Categoria:Saepimenta
Apion

**Apion,** Graece ''* , (natus in Aegypto, prima parte primi saeculi floruit) fuit grammaticus  Alexandriae primo,  Romae deinde Graece docens et nonnumquam *Pleistonikes* cognominatus. Tum praeclarus in primis erat ob commentarios Homericos et eruditionem variam et insignem : *Aegyptiaca* enim quoque quinque libris digesta composuit  quibus historiam et mores patriae suae divulgabat. Hodie tamen praecipue notus est ob scripta ad Iudaeorum odium hortantia quibus multos post annos historicus Flavius Iosephus respondit opusculo *Contra Apionem* inscripto.

Etenim circa 38  Alexandrinorum qui Iudaeis urbem secum incolentibus ius aequum in civitate  adimere volebant causam apud imperatorem Caligulam agebat. Cui patronus Iudaeorum tum Philo  respondebat. Tam incensus est Caligula criminibus Apionis contendentis Iudaeos solos ex omnibus gentibus honores divinos Augustis Romanis recusare,  ut statim legato Syriae Petronio statuam suam in templo Hierosolymitano erigendam mandaverit ː nec nisi Gaio opportune mortuo anno 41 ineunte bellum et caedes vitari potuerunt.

Plinius Maior qui *Aegyptiacis* Apionis libro tricesimo Historiae Naturalis utebatur de magicis artibus apud Aegyptios valentibus ei Romae occurrisse scribebat tum cum adulescens ipse adhuc  erat. Quem ob incredibilem vanitatem  a Tiberio *cymbalum mundi* appellari solitum tradebat. E fragmentis quae  per posteriores scriptores supersunt multas res fabulosas sine critico iudicio rettulisse videtur.
## Notae 
## Fontes
* Aulus Gellius libro quinto* Noctium Atticarum* capitulo quarto decimo et libro sexto cap. octavo.
*Flavius Iosephus, libro secundo *Contra Apionem* 1-144.
** libro octavo decimo *Antiquitatum Iudaicarum* 257-259
* Philo, *Legatio ad Gaium*
*Plinius Maior libro tricesimo *Naturalis Historiae* cap. VI et XXX necnon in praefatione totius operis 25.

## Plura legere si cupis...
*H. Baumert, *Apionis quae ad Homerum pertinent fragmenta*, Regimonti Borussorum, 1886.
* August Bludau: *Juden und Judenverfolgungen im alten Alexandria*. Münster 1906 
*H. Schenk, *Die Quellen des Homerlexikons des Apollonios Sophistes*, 1961
*A. Sperling, *Apion der Grammatiker und sein Verhältnis zum Judentum, ein Beitrag zu einer Einleitung in die Schriften des Josephus'', Dresden, 1886

Categoria:Auctores Graeci antiqui
Categoria:Antisemitismus
Categoria:Grammatici
Categoria:Scriptores Aegypti Graecoromani
Moly (discretiva)

**Moly** potest esse:
* Moly, herba radice nigra, flore candido, ab Homero descripta
* Species strychni, ab aliis halicacabon vel morion appellatum
* *Allium moly*, species allii

* Molly
Anxietas

[thumb|[Mulier cui diagnosis "pantophobiae" vel anxietatis data est.]]
[thumb|upright|*Anxietas.* [Pictura ab Eduardo Munch facta (1894).]]
**Anxietas** est nimia cura et permanens sollicitudo, quae animum inquietum tenet. Apud Consociationem Psychologicam Americanam dicitur esse "emotio, cuius proprii sunt sensûs tensionis, cogitationes sollicitae, ac mutationes physicae ut aucta sanguinis pressio.

## Definitiones 
Anxietas a timore distinguitur, sed Carolus Theodorus Jaspers, philosophus Helveticus, phobiam et timorem ad rem quamdam spectare ac anxietatem numquam scripsit.

Transitus anxietatis reactionis ad *graviorem* perturbationem sive ad morbum non raro indistinctus est. Cum anxietate perturbatione qualitas quantitasque miseriae (sui vel et aliorum) addenda est.

* Bulimia nervosa
* Discrimen exsistentiale
* Depressio
* Dolor psychologicus
* Exsistentialista
* Expressionismus
* FG-7142
* Miseria
* Morbus mentis
* Motus animi
* Nihilismus
* Timiditas
* Timor
* *Unheimlich*

## Notae 
## Bibliographia
*Heeren Alexandre. 2020. "On the distinction between fear and anxiety in a (post)pandemic world: a commentary on Schimmenti et al. (2020)." *Clinical Neuropsychiatry* 17 (3): 189–91. . Editio interretialis.
*Kemper, Christoph J. 2010. *Das Persönlichkeitsmerkmal Angstsensitivität: Taxon oder Dimension? Eine Analyse mit dem Mischverteilungs-Raschmodell.* Hamburgi. ISBN 978-3-8300-5119-0.
*Riemann, Fritz. 2009. *Grundformen der Angst: Eine tiefenpsychologische Studie.* Ed. 39a. Monaci: Reinhardt. ISBN 3-497-00749-8.
*Spielberger, Charles D. 1966. *Anxiety and Behavior.* Novi Eboraci.

## Nexus externi 
* De anxietate in situ Consociationis anxietatis et depressionis Americae 
* De anxietate in *Encyclopaedia Britannica* 


Categoria:Morbi
Categoria:Psychologia
Valentinus Popa

**Valentinus** (Dacoromanice *Valentin*) **Popa** (natus die 12 Iulii 1964) machinator, professor atque rerum politicarum peritus Dacoromanicus factionis PSD est.

## Eruditio et munus 
Popa annis 1984 - 1989 apud Universitatem Technicam Gheorghe Asachi Iassiensem electrotechnicae studebat. Deinde apud Universitatem Suceavam docere coepit. Anno 2005 hic professor nominatus est.

## Cursus honorum 
Die 30 Ianuarii 2018 minister eruditionis in consilio ministrorum Vioricae Dancilae nominatus est. Hunc in magistratum Livio Pop successit. Iam die 27 Septembris 2018 a magistratu se recedere coactus est, postquam edictum contra linguam Hungaricam in scholis minoritatis Hungaricae promulgavit. Factio Hungarorum UDMR contra hoc edictum protestavit et foedus regnandi se relictura praedixit. Die 2 Octobris eiusdem anni Rovana Plumb ei ministra educationis pro tempore successit.

## Familia 
Popa uxorem duxit atque duas filias habet.

## Nexus externi 
* Pagina personalis
* Biographia apud hotnews.ro

## Notae 
Categoria:Alumni Universitatis Technicae Gheorghe Asachi Iassiensis
Categoria:Professores Universitatis Suceavae
Categoria:Machinatores Romaniae
Categoria:Ministri eruditionis Romaniae